Клане при Ундид Ний
Клането при Ундид Ний () е масово избиване на около 150 – 300 индианци сиукси (повечето от тях жени и деца) от армията на САЩ в района на река Ундид Ний в югозападната част на Южна Дакота на 29 декември 1890 г. Клането е кулминация на усилията на американската армия за потискане на коренното население на Големите равнини в края на 19 век. То сломява останалата организирана съпротива срещу индианските резервати и срещу асимилацията от бялата американска култура.